બાળક જ્યારે અમુક વર્ષનું થાય ત્યાં સુધી તેને કઈ કળામાં રસ છે તેનો ખ્યાલ આવી જતો હોય છે. જો તમને ખ્યાલ છે કે બાળકને પેઇન્ટિંગમાં રસ છે તો તેની સાથે મળીને પેઇન્ટિંગ બનાવો. જો તેને લખવામાં રસ છે તો તેની પાસે એક નાનકડી વાર્તા લખાવો અને જાતે પણ લખો. જો તેને એક્ટિંગમાં રસ છે તો જરૂર મોબાઈલ કે ઈન્ટરનેટનો લાભ લઈને કોઈ સારા અદાકારની શ્રેષ્ઠ અદાકારી ધરાવતી ફિલ્મ જુઓ. આમ વિવિધ કળાઓ માટેની અલગ અલગ પ્રવૃત્તિઓ તમે તમારા બાળક સાથે કરી શકશો. જેનાથી તેનામાં રહેલી ક્ષમતાને પ્રોત્સાહન મળશે.